สวัสดีค่ะคือวันที่3มกราคม ที่ผ่านมาได้ผ่าก้อนที่เต้านมออกค่ะพักฟื้นหนึ่งคืน วันที่4มกราคม ก็ให้กลับบ้านได้ ก็ไม่ได้บอกอะไร บอกแค่ว่าก้อนที่ผ่าออกเป็นก้อนเนื้อประมาณเซนครึ่ง อีก2อาทิตย์มาฟังผล ก่อนกลับพยาบาลบอกว่า แผลไม่ต้องล้างนะอย่าให้โดนน้ำ ถ้าโดน้ำค่อยล้างแผลเพราะจะติดเชื้อ คือหนูส่งสัยตรงล้างแผลนี่แหละค่ะ ว่าต้องล้างแผลมั้ย แผลต้องให้เป็นแผลเองใช่มั้ยคะ ตอนกำลังมึนๆงงๆ อยู่ก็เลยลืมถาม กว่าจะถึงนัดไม่ล้างเลย2อาทิตย์ แผลจะติดเชื้อมั้ยคะ เพราะตอนที่ผ่าวันแรกเหมือนแผลมันซึมอ่ะค่ะ จนตอนนี้วันที่15แล้วยังไม่ได้ล้างแผลเลยค่ะแต่ยังเจ็บแผลนิดหน่อย นัด 18มกราคม ไม่กล้าแตะต้องกับเพราะกลัวจะติดเชื้อ ไม่ได้ปิดพลาสเตอร์กันน้ำให้แต่พยายามไม่ให้แผลโดนน้ำ อาบน้ำได้แค่ครึ่งตัว อีกครึ่งเช็ดตัวเอาเป็นอะไรที่อึดมาก ขอบกับคำตอบล่วงหน้านะคะ
สวัสดีค่ะ โดยปกติหากเป็นแผลผ่าตัดที่สะอาด ไม่จำเป็นต้องล้างแผลทุกวัน หากแผลไม่โดนน้ำและไม่โดนความชื้นจากเหงื่อที่ออกมาก ก็ไม่จำเป็นต้องเปิดแผลและทำแผลค่ะ สามารถรอจนถึงวันนัดตัดไหมได้เลย แต่หากแผลมีการโดนน้ำ หรือมีเหงื่อออกมาจนตัวเปียกชุ่ม หรือผ้าก๊อซที่ปิดแผลชื้น หรือเกิดอาการปวด บวมที่บริเวณแผล จึงควรไปพบแพทย์เพื่อเปิดแผลและทำแผลค่ะดังนั้น แผลที่เกิดจากการไปผ่าตัดก้อนที่เต้านม ถือว่าเป็นแผลสะอาด ไม่ใช่แผลติดเชื้อ จึงไม่จำเป็นต้องไปทำแผลค่ะ แต่หากมีน้ำซึมเข้าพลาสเตอร์ที่ปิดแผลไปแล้ว หรือยังรู้สึกเจ็บแผลตลอด หรือหากผ่านมาเกิน 1 สัปดาห์แล้ว อาจไปพบแพทย์เพื่อตรวจดูแผลได้ค่ะ